**Ministru kabineta rīkojuma projekta**

**“Grozījumi Ministru kabineta 2016. gada 16. augusta rīkojumā Nr. 452 “Par Latvijas Zinātnes padomes sastāvu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts, ievērojot Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Grozījumi Ministru kabineta 2016. gada 16. augusta rīkojumā Nr. 452 “Par Latvijas Zinātnes padomes sastāvu”” (turpmāk – projekts) izstrādāts, pamatojoties uz Zinātniskās darbības likuma 14. panta pirmo daļu, kas nosaka, ka Ministru kabinets apstiprina Latvijas Zinātnes padomes (turpmāk – padome) sastāvu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Padome ir ieveidota ar Ministru kabineta 2016. gada 16. augusta rīkojumu Nr. 452 “Par Latvijas Zinātnes padomes sastāvu” (turpmāk – MK rīkojums) un šīs padomes darbības pilnvaru termiņš ir noteikts ar Zinātniskās darbības likuma pārejas noteikumu 32.punktu, ka padome, kas apstiprināta līdz 2019. gada 30. jūnijam, turpina darboties arī pēc 2019. gada 30. jūnija, bet ne ilgāk kā līdz 2020. gada 30. jūnijam.Ievērojot minēto, ir nepieciešams grozīt padomes sastāvu attiecībā uz padomes ekspertu komisiju pārstāvību, jo atbilstoši Zinātniskās darbības likuma 15.panta pirmās daļas 4.punktam padomes sastāvā ietilpst pa vienam pārstāvim no katras padomes ekspertu komisijas. Padomes ekspertu komisijas ir izveidotas vēlēšanu rezultātā, pamatojoties uz Ministru kabineta 2019. gada 9. jūlija noteikumos Nr.320 “Latvijas Zinātnes padomes ekspertu tiesību piešķiršanas un ekspertu komisiju izveides kārtība” (turpmāk – MK ekspertu noteikumi) noteikto kārtību.Atbilstoši MK ekspertu noteikumu 12.punktam un Latvijas Zinātnes padomes ekspertu komisiju vēlēšanu nolikuma (apstiprināts ar padomes 2019. gada 25. jūlija lēmumu Nr. 55-1)[[1]](#footnote-1) (turpmāk – vēlēšanu nolikums) 2.punktam padomei ir 6 padomes ekspertu komisijas: 1) dabaszinātņu, 2) inženierzinātņu un tehnoloģiju, 3) medicīnas un veselības zinātņu, 4) lauksaimniecības, meža un veterināro zinātņu, 5) sociālo zinātņu un 6) humanitāro un mākslas zinātņu, ievērojot Ministru kabineta 2018. gada 23. janvāra noteikumu Nr. 49“Noteikumi par Latvijas zinātnes nozarēm un apakšnozarēm” pielikumu “Latvijas zinātnes nozares un apakšnozares”.Šo padomes ekspertu komisijas un tās ievēlēti locekļi ir apstiprināti ar padomes 2019. gada 17. oktobra lēmumu Nr.59-1-1[[2]](#footnote-2). Padome ar 2019.gada 4.novembra vēstuli Nr.1/2.N-64 paziņoja Izglītības un zinātnes ministrijai, ka atbilstoši vēlēšanu nolikuma 31. punktam katra padomes ekspertu komisija pirmajā sēdē ir ievēlējusi tās pārstāvi padomē, balsojot un ievērojot minēto, padome lūdz veikt attiecīgus grozījumus MK rīkojumā daļā par padomes ekspertu komisiju pārstāvību, ievērojot jaunievēlētos padomes ekspertu komisiju izvirzītos pārstāvjus (turpmāk – jaunievēlētie padomes ekspertu komisiju pārstāvji):1) Aigars Jirgensons, Dabaszinātņu ekspertu komisija;2) Olga Kononova, Inženierzinātņu un tehnoloģiju ekspertu komisija;3) Jānis Gardovskis, Medicīnas un veselības zinātņu ekspertu komisija;4) Biruta Bankina, Lauksaimniecības, meža un veterināro zinātņu ekspertu komisija;5) Andris Sprūds, Sociālo zinātņu ekspertu komisija; 6) Solveiga Krūmiņa- Koņkova, Humanitāro un mākslas zinātņu ekspertu komisija. Zinātniskās darbības likuma 14.panta pirmā daļa nosaka, ka padome ir koleģiāla zinātnieku institūcija.Jaunievēlētie padomes ekspertu komisiju pārstāvji ir ar zinātnisko kvalifikāciju (zinātņu doktori). Atbilstoši Zinātniskās darbības likuma 18.panta trešajai daļai par padomes ekspertu komisijas locekli ievēlē padomes ekspertu. Savukārt padomes eksperta tiesības var iegūt tikai zinātnieks, tas ir zinātnisko kvalifikāciju apliecinošs doktorā zinātniskais grāds un atbilstoši Zinātniskās darbības likuma 18.panta sestajai daļai padomes ekspertus padome reģistrē Nacionālās zinātniskās darbības informācijas sistēmas Latvijas Zinātnes padomes ekspertu datu bāzē [[3]](#footnote-3), pamatojoties uz Ministru kabineta 2017. gada 27. jūnija noteikumiem Nr. 381“Nacionālās zinātniskās darbības informācijas sistēmas noteikumi”.Projekta mērķis ir iekļaut padomes sastāvā jaunievēlētos padomes ekspertu komisiju pārstāvjus.Jaunievēlētie padomes komisiju pārstāvji ir norādīti projektā, attiecīgi svītrojot no MK rīkojuma tos padomes ekspertu komisiju pārstāvjus, kuri netika ievēlēti.Ar projektu aktualizē informāciju par Ekonomikas ministrijas un Izglītības un zinātnes ministrijas pārstāvjiem, ievērojot, ievērojot, ka MK rīkojumā minēto ministriju pārstāvji vairs nav tajās nodarbināti. Papildus minētajam, ar projektu ir aktualizēti MK rīkojumā minēto citu padomes locekļu amati deleģējamā institūcijā vai organizācijā. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz pārvaldes funkcijām un institucionālo struktūru. Saistībā ar projekta izpildi jaunu institūciju izveide, institūciju likvidācija vai reorganizācija nav nepieciešama. |
| 3. | Cita informācija | Nav. |

Izglītības un zinātnes ministre Ilga Šuplinska

Vizē:

Valsts sekretāra vietniece –

Struktūrfondu departamenta direktore,

valsts sekretāra pienākumu izpildītāja Santa Šmīdlere

Depkovska, 67047772

anita.depkovska@izm.gov.lv

1. <https://www.lzp.gov.lv/images/stories/EK_velesanas-2019/Velesanu_nolikums_2019.pdf> [↑](#footnote-ref-1)
2. <https://www.lzp.gov.lv/index.php?option=com_content&task=view&id=660&Itemid=144> [↑](#footnote-ref-2)
3. <https://sciencelatvia.lv/#/pub/eksperti/list> [↑](#footnote-ref-3)